Malta bħalissa qed tmexxi l-isteering committee tal-Kummissjoni Mediterranja għall-Iżvilupp Sostenibbli, istituzzjoni bejn 22 pajjiż tal-Mediterran li jikkoperaw biex jikbru l-ekonomiji tar-reġjun mingħajr ma issir ħsara ambjentali. F’konferenza internazzjonali, il-Ministru tal-Ambjent Leo Brincat ta bidu għall-proċess ta’ sentejn li matulhom, il-pajjiżi tal-Mediterran se jirrevedu l-istrateġija għall-iżvilupp sostenibbli fil-Mediterran. Barra Malta, il-Kummissjoni Mediterranja għall-iżvilupp sostenibbli tinkludi, l-Albanija, l-Bosnija-Herzegovina, Ċipru, l-Alġerija, l-Eġittu, Spanja, Franza, l-Greċja, l-Kroazja, l-Iżrael, l-Italja, il-Lebanon, il-Libja, il-Marokk, Monaco, Montenegro, il-Palestina, is-Slovenja, is-Sirja, it-Tuneżija u t-Turkija. L-istrateġija tinkludi pjan t’azzjoni dwar il-prijoritajiet ambjentali fil-Mediterran. Dawn jinkludu azzjonijiet dwar l-immaniġġjar tal-ilma u t-trasport, il-bidla fil-klima, sostenibilità tal-kosta, l-agrikoltura, l-iżvilupp rurali u t-turiżmu u tisħiħ fir-riżorsa umana. Il-Ministru Brincat qal li bħala reġjun, il-Mediterran għandu jinvesti iktar biex jiżdiedu l-green jobs. Il-Ministru tal-Ambjent sejjaħ biex ikun hemm koperazzjoni finanzjarja ikbar, ħaġa li tiddetermina xi proġetti konkreti jsiru. Storja: Sergio Mallia Filmat: David Gutteridge